भ्रष्टाचार विकास में बाधक, इसके लिए आमजन भी दोषी : कोठारी
राजस्थानके लोकायुक्त न्यायमूर्ति एसएस कोठारी ने भ्रष्टाचार को विकास में बाधक बताते हुए इसके लिए आमजन को भी जिम्मेदार ठहराया है। उन्होंने कहा है कि भारत अपनी गौरवपूर्ण पहचान को अब भ्रष्टाचार के कारण धीरे-धीरे खत्म करता जा रहा है। इसे रोकना आवश्यक है। देश का बहुआयामी एवं संतुलित विकास भ्रष्टाचार की बलि चढ़ गया है। जिस पर अंकुश लगाना आवश्यक है। वे शुक्रवार को औद्योगिक क्षेत्र के यूआईटी सामुदायिक भवन में आयोजित जनसुनवाई के दौरान बोल रहे थे।
इस दौरान उन्होंने कहा कि प्रशासनिक विफलता पद का दुरुपयोग शासन तंत्र को अनुपयोगी और संवेदनहीन बनाता है। भ्रष्टाचार के मामलों में शीघ्र कार्रवाई होने से लोगों में आक्रोश बढ़ता है। खासतौर पर युवाओं सोचने लगे हैं कि देश में प्राकृतिक संसाधनों की अनुकूलता होने के बावजूद अशिक्षा बेरोजगारी भुखमरी बढ़ रही है, जिससे वह उद्वेलित है। उन्होंने भारतीय इतिहास संस्कृति सभ्यता सहित विश्व के अन्य देशों में फैले भ्रष्टाचार की तुलनात्मक जानकारी दी और कहा कि भारत में भ्रष्टाचार अन्य देशों के मुकाबले में ज्यादा है। उन्होंने उपस्थित लोगों अधिकारियों को लोकायुक्त संस्था की अवधारणा तथा उसके कर्तव्य सहित उसके अधिकारों के बारे में बताया। शेष|पेज16
साथही लोकायुक्त सचिवालय के कार्यों के प्रति जागरूकता लाने का आह्वान किया।
जनसुनवाई के दौरान 15 शिकायतें प्राप्त हुई जिनमें से पुलिस एवं पंचायती राज विभाग की 4-4 राजस्व विभाग की 3 समाज कल्याण विभाग की दो रीको एवं चिकित्सा विभाग की एक-एक शिकायतें थीं। जिनका निदान कर जवाब एक माह के अंदर लोकायुक्त कार्यालय में भेजने के निर्देश दिए गए। इस मौके पर संयुक्त सचिव भगवान शारदा, सहायक सचिव अमित कुमार, एडीएम राजेंद्र प्रसाद चतुर्वेदी, नीमराना के अतिरिक्त पुलिस अधीक्षक प्रदीप रिणवा, एसडीएम अशोक सांखला, तहसीलदार मुकुट सिंह, बहरोड एसडीएम सुरेश यादव, विकास अधिकारी कविता विवेक मिश्रा, शीशराम यादव आदि मौजूद थे। कोठारी ने जनसाधारण की शिकायतों के साथ उपखंड स्तरीय अधिकारियों की बैठक भी ली।
एसडीएम ने आरोप गलत बताए
एसडीएम सांखला ने बताया है कि मुझे आए मात्र 8 दिन हुए हैं। अभी तक कोई फैसला नहीं दिया। चार दिन कोर्ट में बैठा हूं। ऐसे में वकीलों के आरोप गलत है। एक वकील द्वारा उनके और तहसीलदार के साथ 2 मार्च को शराब पीकर दुर्व्यवहार करने तथा केविट लगे मामले में जबरन स्थगन आदेश की बात कही थी जिस पर उन्होंने कहा कि वह दोनों पक्षों की सुनने के बाद कोई फैसला देंगे। इस पर अधिवक्ता तैश में गए तथा उन्होंने उनके तहसीलदार के साथ दुर्व्यवहार किया।
बीडीओ एवं जिप के मुख्य कार्यकारी अधिकारी की भी शिकायत
ढूंढारियाग्राम पंचायत के सरपंच अशोक यादव के खिलाफ अलवर की मुख्य कार्यकारी अधिकारी जिला परिषद एवं बहरोड विकास अधिकारी शीशराम यादव द्वारा कोई कार्रवाई नहीं करने तथा सरपंच के खिलाफ एफआईआर दर्ज नहीं करवाने की संबंध में एडवोकेट संजय यादव ने शिकायत दर्ज करवाई तथा कहां कि पंचायती राज विभाग के निर्देश के बावजूद विकास अधिकारी एवं सीईओ दोषी सरपंच को बचाना चाह रहे हैं।
ज्ञापनदेने आए अभिभाषक संघ के पदाधिकारियों से जताई नाराजगी
मुंडावरअभिभाषक संघ का एक प्रतिनिधिमंडल लोकायुक्त से मिला और एसडीएम अशोक सांखला पर दुर्व्यवहार तथा स्थगन आदेशों के लिए रिश्वत मांगने का आरोप लगाया। इस दौरान संघ के कुछ पदाधिकारी जोर -जोर से बोलने लगे। ऐसे व्यवहार पर लोकायुक्त ने अधिवक्ताओं से नाराजगी जताई और नसीहत दी कि शिकायत को सलीके एवं तहजीब के साथ पेश किया जाता है। इस पर वकीलों ने माफी मांगते हुए कहा कि उनसे गलती हो गई। अभिभाषक संघ के अध्यक्ष ज्ञापन में बताया कि एसडीएम दो दिन ही न्यायालय में आते हैं। मामले पेश करने पर दोबारा आने की कहकर वापस भेज देते हैं। इस मौके पर अध्यक्ष सर जीत यादव, महासचिव तेजवीर चौधरी, सचिव सर जीत चौधरी, गंगाराम पटेल, राजेंद्र यादव, जगन्नाथ यादव, शशिकांत आदि मौजूद थे।
जनसुनवाई के दौरान रोडवाल गांव की एक विवाहिता ने पुलिस अधिकारियों पर कार्रवाई करने का आरोप लगाया। उसने बताया कि नवंबर 2016 में ज्यादति की गई। जिसके आरोपियों के खिलाफ कोई कार्रवाई नहीं हुई है। जबकि धमकी भी दे रहे हैं। इस पर लोकायुक्त ने बहरोड़ पुलिस उपाधीक्षक परमाल सिंह गुर्जर को बुलाकर वस्तुस्थिति को जाना तथा पूछताछ की तथा तथ्यात्मक रिपोर्ट लिखित में लोकायुक्त कार्यालय को भेजने के निर्देश दिए। इस पर मौके पर मौजूद विवाहिता रोने लगी।
नीमराना. दुष्कर्म पीड़िता के मामले में पुलिस उपाधीक्षक परमाल सिंह गुर्जर से पूछताछ करते हुए लोकायुक्त।
hin_Deva hin_Deva hin_Deva hin_Deva hin_Deva hne_Deva hin_Deva awa_Deva hin_Deva hin_Deva hin_Deva hin_Deva hin_Deva